**PLANICA ZIPLINE**

**NAJVEČJA SKAKALNICA NA SVETU**

**NAJSPEKTAKULARNEJŠI ZIPLINE – NA SVETU!**

**Pogosta vprašanja**

**SO KAKŠNE OMEJITVE PRI UPORABI?**

Za zipline spust ne potrebujete dodatnega predznanja. Naprava Planica Zipline je primerna za udeležence, ki so starejši od 10 let, nimajo psihofizičnih težav, povezanih z višino in bi uporaba naprave Planica Zipline zanje ali za druge predstavljala zdravstveno ali kakršnokoli drugo nevarnost ali tveganje. Telesne omejitve so povezane predvsem z minimalno in maksimalno težo in višino. Vsak udeleženec se je dolžan pred spustom in ob prejemu osebne varnostne opreme stehtati, tako da osebje lahko preveri skupno težo.

Minimalna teža z opremo ne sme biti manjša od 35 kg, maksimalna teža z opremo pa ne sme presegati 120 kg(\*\*\* teža osebne varnostne opreme znaša cca. 5 kg).

Minimalna zahtevana višina za samostojni spust: 140 cm.

V primeru tandemskega spusta se le tega v spremstvu staršev ali skrbnikov lahko udeležijo tudi otroci od 5.leta dalje in z minimalno višino 120 cm, pri čemer skupna masa obeh udeležencev z opremo prav tako ne sme presegati 120 kg, maksimalna telesna teža otroka pri uporabi otroškega pasu pa ne sme presegati 40kg.

Upoštevati je potrebno tudi zdravstvene omejitve in sicer:

1. Osebe, ki so pod vplivom alkohola, drog ali drugih substanc, ki zmanjšujejo psiho-fizične sposobnosti
2. Osebe, ki imajo poškodbe hrbtenice
3. Osebe s povišanim krvnim tlakom ali boleznimi srčno-žilnega sistema
4. Nosečnice
5. Osebe z epilepsijo
6. Osebe, ki so imele operativni poseg pred manj kot 6. meseci
7. Osebe, ki so imele operativni poseg na očeh pred manj kot 3. meseci
8. Gibalno ovirani – potrebno jih je opozoriti na možnost povzročanja bolečin – udeležba samo na lastno odgovornost

**KAKO JE POSKRBLJENO ZA MOJO VARNOST?**

V podjetju KS Skupina d.o.o. strokovno in varno organiziramo in izvajamo športno-turistične dejavnosti. Smo specialisti za postavljanje in upravljanje tovrstnih naprav. Vsa varnostna oprema, ki jo uporabljamo pri aktivnosti in vsa osebna varnostna oprema udeležencev izpolnjujejo varnostni standard EN 15667-1. Strokovno izobraženo in usposobljeno osebje vam bo podrobno razložilo potek spusta.

Celoten potek vašega spusta bo popolnoma avtomatiziran, s čimer smo odpravili možnost človeške napake. V sklopu sistema so nameščeni trije med seboj neodvisni zaviralni sistemi, ki zagotavljajo 100% varnost.

Pred spustom vas bomo podrobno seznanili o varnostnih vidikih spusta ter o pravilnem načinu uporabe osebne varnostne opreme.

**KAJ PA ČE ME JE STRAH VIŠINE?**

Pri spustu po napravi Zipline Planica boste ves čas spusta relativno nizko nad tlemi, saj napeta jeklenica v večjem delu spusta sledi profilu skakalnice. Če imate resne pomisleke ali močan strah pred višino in hitrostjo, vam spust po napravi Zipline Planica odsvetujemo.

**KAJ JE VKLJUČENO V CENO?**

Vožnja s sedežnico na vrh zaletišča, izposoja osebne varnostne opreme (čelada, varnostni pas, škripec) ter vožnja po Zipline napravi.

**KAKŠNA OBLAČILA POTREBUJEM?**

Priporočamo primerno obutev, kot so pohodni čevlji ali športni copati.

Oblačila naj bodo primerna vremenskim razmeram. Dolgi lasje naj bodo speti v čop.

**KAJ V PRIMERU SLABEGA VREMENA?**

Slabo vreme samo po sebi ni vzrok, da spust odpade. Spusti so mogoči pri temperaturah v razponu med -10 in +40, v primeru dežja ali sneženja. Ob resnično neprimernem vremenu (strele, žled, močan veter) za zipline spust vas bomo o tem obvestili. Rezervacijo v tem primeru odpovemo ali preložimo na termin, ki bi odgovarjal naročniku.

Več informacij najdete na: <https://www.planica-zipline.si/>

**vShttps://www.planica-zipline.si/te pripravljeni na n**